ตัวห้างวางคอนเซ็ปท์เป็นKorea mall ดังนั้นจึงมีร้านอาหารที่ใช้นักร้องนักแสดงของเกาหลีเป็นตัวโปรโมท นี่ก็เป็นอีกหนึ่งร้านที่ใช้นักร้องดัง Jung Ji-hoon หรือที่รู้จักกันในชื่อRain ใครยังนึกหน้าไม่ออกแวะไปดูที่ร้านได้ค่ะ มีรูปขนาดเท่าตัวจริงพร้อมลายเซ็นตั้งอยู่หน้าร้านเลย

ร้านอยู่ชั้น1บริเวณที่เรียกว่าsuperstar avenue ด้านหน้าร้านมีตู้เบเกอรี่ ขนมปังและเค้ก แต่ภายในร้านมีอาหารคาวแนวBrunch และอาหารทานง่ายพวกสลัด พาสต้าด้วยค่ะ

ตัวร้านเพดานสูงโปร่งดี ติดกระจกแสงธรรมชาติส่องสว่างดี อาจมีแสบตาบ้างถ้าแดดแรง ตกแต่งร้านสไตล์vintage มีตู้เก็บของ ตู้เย็น โต๊ะเก้าอี้แบบเก่าๆ จานชามแก้วลวดลายแบบvintage ใครชอบแนวนี้น่าจะถูกใจค่ะ

เมนูที่เราได้ชิมมีดังนี้ค่ะ

complimentary_เป็นขนมปังbaguette และขนมปังเนยกระเทียม เสริฟพร้อม honey balsamic ในน้ำมันมะกอก อร่อยชอบเลยค่ะ ขนมปังกรอบนอกนุ่มในไม่เหนียว 

seafood Black Nero pasta(280++)_สปาเกตตี้เส้นดำลวกมานุ่มดี ผัดมามีน้ำขลุกขลิกรสอ่อนแต่กลมกล่อมดี ซีฟู้ดให้มาเต็มทั้งปลาหมึก หอยลาย กุ้ง แต่เป็นกุ้งขาวแบบแช่แข็งรสเลยไม่ประทับใจเท่าไหร่ โรยหน้าด้วยไข่กุ้งเพิ่มความกรุบกรอบ อร่อยใช้ได้อยู่ค่ะ

Calamari fritti(220++)_ปลาหมึกชุบแป้งทอด แป้งค่อนข้างหนาแต่กรอบดี มีหอมใหญ่ซอยคลุกแป้งทอดมาก็กรอบดี ใครไม่ชอบแป้งเยอะอาจจะไม่ถูกใจค่ะ ปลาหมึกสดไม่เหนียวทานได้หมดทั้งจาน มีมะนาวมาให้เพิ่มความจี๊ด เสริฟพร้อมSpicy sour cream เปรี้ยวหอมอร่อยดีค่ะ 

Cheese cake(120++)_เป็นแบบอบ ด้านบนสีน้ำตาลสวย เสริฟแบบเย็น เนื้อเค้กเนียนนุ่มเนื้อไม่หนักมาก เปรี้ยวไม่มากหวานกำลังดี ฐานเป็นแครกเกอร์บดใส่เนยเยอะมันๆไม่แข็งไม่แห้ง อร่อยใช้ได้อีกเหมือนกัน

Cappuccino(110++)_เสริฟมาในแก้วค่อนข้างใหญ่และอุณหภูมิสูง ร้อนมากกกค่ะ ปกติส่วนตัวชอบร้อนๆแต่นี่ยังจัดว่าร้อนไป 

Appple Mojito(160++)_เสริฟมาสวยเลยค่ะ ผลไม้สดฝานและหั่นชิ้นพร้อมใบมิ้นท์ในแก้วน้ำแข็ง แยกตัวsyrupและโซดามาให้เราเทลงแก้วเอง ใครชอบหวานมากหวานน้อยปรับเองได้ตามชอบ สีสวยรสหวานซ่าอร่อยสดชื่นมาก แนะนำเลยค่ะ

Red storm(160++)_เป็นdetox juice คั้นสดมีส่วนผสมดังนี้คือ apple,beetroot และcherry tomato อร่อยดีแบบอาหารสุขภาพค่ะ

ราคาอาหารค่อนข้างสูง และมีบวกszอีก10%ด้วยนะคะ การบริการยังไม่ดีมากเท่าไหร่ ต้องคอยชะเง้อ

ขนมปังและเบเกอรี่แนวเกาหลีมีหลายเมนูดูน่าชิม

ร้านเปิด10โมงและlast order21:45 ของทุกวันค่ะ